LA CREMÀ DELS MONUMENTS POSA PUNT I FINAL A LES FALLES 2023
20/03/2023

# LA CREMÀ DELS MONUMENTS POSA PUNT I FINAL A LES FALLES 2023

*   20/03/2023
*   [Falles](/categoria/36/0/falles)
*   [Imprimir](#)
*   Compartir
*    https://www.alaquas.org/documento.asp?id\_do=21200

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21200%2F0&title=Ajuntament%20d%27Alaqu%C3%A0s.%20Premsa.LA%20CREM%C3%80%20DELS%20MONUMENTS%20POSA%20PUNT%20I%20FINAL%20A%20LES%20FALLES%202023)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21200/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21200/20032023whatsapp_image_2023-03-20_at_14_51_53_Form_4.jpg)](https://www.alaquas.org/ficheros/documentos/2023/2/21200/20032023whatsapp_image_2023-03-20_at_14_51_53_Form_10.jpg "<a href='https://www.alaquas.org/ficheros/documentos/2023/2/21200/20032023whatsapp_image_2023-03-20_at_14_51_53_Form_10.jpg' target=_blank><i class='fa fa-external-link' aria-hidden='true'></i>.LA CREMÀ DELS MONUMENTS POSA PUNT I FINAL A LES FALLES 2023</a>")

Les Falleres Majors d'Alaquàs, Vera Martínez Silla i Carolina Sanchis Mengod, presencien la Cremà dels monuments de les comissions guanyadores d'unes falles marcades per la responsabilitat, el bon ambient i la passió per aquestes festes

Vint-i-dos monuments fallers van fer esclatar Alaquàs en flames en la nit de la Cremà que va donar per finalitzada ahir diumenge 19 de març l’exercici faller de l’any 2023. Les Falleres Majorsd’Alaquàs, Vera Martínez Silla i Carolina Sanchis Mengod ,acompanyades per l’Alcalde d’Alaquàs, Toni Saura, el Regidor de Falles, Alejandro Ramos i Junta Local Fallera amb la seua presidenta executiva, July Roselló, van estar presents en la Cremà de les diferents comissions per acompanyar les i els fallers en aquest important dia.

Els monuments infantils van ser els primers en veure el foc a partir de les 21 hores. A les 22 hores es va cremar el monument infantil guanyador, el de la falla Camí Vell de Torrent. A partir de les 00:00 hores de la nit els protagonistes van ser elsmonuments grans, que començaren a cremar-se seguint l’ordre de premiats. La nit va finalitzar amb la cremà de la comissió del monument de la falla Avinguda Miguel Hernández, que ha aconseguit el primer premi enguany.

Pel matí es va celebrar la tradicional Missa en honor a Sant Josep i al llarg del dia van tindre lloc també els diferents espectacles pirotècnics programats per les diferents comisions falleres del municipi.

La pòlvora, el color i el fum no faltaren en aquesta nit en la què les i els fallers van dir adéu a un exercici faller en el qual s’ha demostrat un any més la responsabilitat de totes i tots i principalment la passió per aquestes festes.